Þeir Ási og Frikki hjá Steypustöðinni taka hér á móti veglegum pakka frá okkur , fyrir valinu er áfram CaseIH Puma CVX dráttarvél og Junkkari J 18 JLD sturtuvagn , fyrir eru þeir með CaseIH Puma 185 CVX og annan Junkkari J 18 JLD sturtuvagn . Þessi samsetning á vél og vagni hefur nýst þeim einstaklega vel og því um að gera að tvöfalda flotann fyrir komandi verkefni . CaseIH Puma 175 CVX dráttarvélar hafa reynst frábærlega . Vélin er stiglaus með 6,7 L FPT , 6 cyl mótor . Hann skilar gríðarlegu togi og vinnur vel saman við stiglausa CXV gírkassann . Puman er útbúin öllum þeim þægindum sem þurfa að vera í dráttarvélum og kemur einstaklega vel út í eyðslu , hún skilar 175 / 225 hestöflum og er mjög lipur í öll þau verk sem má finna fyrir vél af þessari stærð . Junkkari J 18 JLD vagninn tekur 18 tonna burð í formi 11,2m³ , hann er með fjaðrandi beisli og kemur á 650 / 50 R 22,5 Country King dekkjum sem gefa honum mikið flot . Við hjá Kraftvélum þökkum Steypustöð Skagafjarðar fyrir viðskiptin og óskum þeim áframhaldandi velfarnaðar í öllu sem þau taka sér fyrir hendur . CaseIH Puma 175 CVX og Junkkari J 18 JLD urðu að sjálfsögðu fyrir valinu !